Täna saates - See mees võttis esimesena oma riigis vastu Kristuse.
Ta juhib liikumist, mis evangeliseerib moslemiriiki Azerbaidžani.
Lisaks -
Jumala ligiolu oli nii tugev, et seda oleks võinud noaga lõigata.
50 aasta eest langes Püha Vaim grupi tudengite peale.
Karismaatiline katoliiklik liikumine raputab endiselt maailma.
Pühendumispäev: evangeeliumi sulased ülistavad Jumala ustavust
ja usuvad, et Ta teeb veel suuremaid asju.
KRISTLIKU MAAILMA UUDISED
Tere tulemast saatesse!
Nõukogude Liitu kuulus 15 riiki, kui see 1991. a kokku varises.
Üks neist oli Azerbaidžan, mille elanike enamus on moslemid.
Teiste uskude järgimine maksab tavaliselt kõrget hinda.
Käisin hiljuti selle pealinnas Bakuus
tutvumas riigi väikese kristlaskonna eluga.
Nende vaadete põhjal
võib olla üllatav, et riik oli 70 aastat Nõukogude okupatsiooni all.
Veidi Lapimaast väiksem Azerbaidžan on suuruselt 93. riik maailmas.
Selle asukoht Kaspia mere läänenurgas on strateegiliselt soodne.
Lõunapiiri taga on Iraan, läänes on Türgi ja põhjas Venemaa.
Pealinn Bakuu on õitsev, moodne metropol,
suuresti tänu riigi naftavarudele.
Kunagi tootis Azerbaidžan üle poole maailma naftast.
Riik iseseisvus 26 aasta eest.
Valitsus suutis maha raputada oma kommunistliku mineviku,
et Läänega suhteid tihendada.
Azerbaidžanis elab ca 9 mln inimest. Enamik neist moslemid.
Täpset arvu ei teata,
aga riigis arvatakse olevat ca 10 000 evangeelset kristlast.
Olin esimene aseri usklik.
1991. a, varsti pärast NSVL kokkuvarisemist,
sai Sari Mirzojevist esimene kristlaseks hakanud aseri moslem.
Minu otsust ei mõistetud.
Kui nägin oma elus Jumala tegusid, mõistsin, et teised on vaimselt surnud.
Ta sai päästetud venekeelses koguduses.
Tollal polnud aseritel ühtki kogudust.
Usklikud olid venelased.
Mirzojevi sõnul andis Jumal talle 1995. a prohveteeringu,
et tänu tema tunnistusele saavad aseri moslemid päästetud.
Issand ütles, et kuigi toona koosnes kogudus peamiselt venelastest,
on see peagi täis asereid. Issand lubas mind kasutada.
22 aastat hiljem
juhib ta riigi suurimat evangeelset aserite kogudust.
Enamik neist on endised moslemid.
Vahel võtab ühel jumalateenistusel
Kristuse vastu 30-40 inimest korraga.
Koguduse rajamine polnud kerge.
Põhiseadus tagab usuvabadused,
kuid usklikud, eriti kristlased ja teised evangeliseerivad misjonärid
kogevad ahistamist ja hirmutamist. Mirzojevi sõnul
on uued usuasjade seadused raskendanud kirikute registreerimist,
kristlike raamatute trükkimist ja avalikku evangeliseerimist.
Alan Bedojev töötab
registreerimata kodukoguduste võrgustikus väljaspool Bakuud.
Evangeeliumi ei saa kuulutada
ilma Jumala tarkuse ja Püha Vaimu abita.
Tema sõnul võib tunnistamine riigis viia trahvide või vangistuseni.
Evangeliseerimine siin kerge pole.
Ühel õhtul käis uudistetiim noorte aseri usklike salakoosolekul.
Varjame nende nägusid julgeolekulistel kaalutlustel.
Hafiz osaleb evangeelses kampaanias "Seinteta koolid",
mis püüab jõuda moslemiperedeni.
Moslemid märkavad meie rõõmu ja imestavad, kust see lähtub.
Räägime, et oleme kristlased.
Nähes muutust meie elus näevad moslemid evangeeliumi.
Teine pöördunu, Ali, teenib kampaania kaudu noori,
kes otsivad elu mõtet.
Tema sõnul on kodukoguduses usust lihtsam rääkida.
Seal on tore ja lihtne Piiblit uurida.
Noored võivad vestelda ja pärida turvalises õhkkonnas.
Võimalus lugeda Piiblit emakeeles
on koguduse kasvule palju kaasa aidanud.
Varem oli raske Piiblit saada. Nüüd on neil Piiblid.
Gulshan Huseynova juhib riigi ainsat kristlikku kirjastust.
Ta sai valitsuselt 1995. a loa kristlikke raamatuid trükkida.
Esmalt tõlkisime Piibli rahva emakeelde.
Siis hakkasime tootma lasteraamatuid ja muud kristlikku kirjandust.
Bakuus on pastor Mirzojevi kogudus pideva valve all.
Kogudus on mitu korda suletud ja teda on korduvalt vahistatud.
Väljakutseid on, kuid Kristus toob võidu.
Palvetame presidendi ja riigi eest.
Suure moslemienamusega Azerbaidžanis
on evangeelseid kristlasi ca 10 000.
Mirzojev usub, et Jumal veel ilmutab end riigis.
Tahame, et kõik 9 miljonit aserit saaksid Kristust tundma.
See on meie unistus.
Üheksast miljonist aserist on vaid 10 000 usklikud.
Meie koguduses Virginias on 5000 liiget. Pool aseri usklikest.
Väike kogukond loodab ja palvetab, et Kristuse juurde tuleb uusi inimesi.
Tore raport.
Maailmas on üle saja miljoni karismaatilise katoliiklase.
Liikumine sündis ühel ülikoolilinnaku palvekoosolekul.
Külastame kohta, kust kõik algas.
Aastate eest sai mu isa suure ilmutuse:
kui Jeesus on Jumal, siis kõik, mis Ta ütleb, on universumi seadus.
See puudutab kõiki: kristlasi ja mittekristlasi.
Vaimsed seadused olid aluseks menuraamatule The Secret Kingdom
Pat Robertson õpetab selles, kuidas töötab Jumala kuningriik,
millised põhimõtted toovad erandlikku kasvu ja arengut
ning millised on majanduse, tervise ja suhete võtmed ja palju muud.
Kogusime õpetused DVD-le.
Sellelt leiab ka minu õpetuse The Law of Expectation,
mis sai inspiratsiooni isa raamatust.
Võid luua sellise tuleviku, mida ootad,
lihtsalt usu läbi.
Need kaks õpetust on nüüd ühel DVD-l.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Kogu maailma karismaatikud kogunesid hiljuti
Ark & The Dove'i keskusesse Pennsylvanias Pittsburghist põhjas
tähistama karismaatiliste katoliiklaste uuenemisliikumise 50. aastapäeva.
Tähtis liikumine. Täna on karismaatilisi katoliiklasi 120.
Paul Strand räägib, mis tol nädalavahetusel toimus
ja kuidas liikumise kasv jätkub.
Katoliiklik karismaatiline liikumine sündis metsades Pittsburghist põhjas.
Duquesne'i Ülikooli tudengite seas tekkinud liikumine
tähistab tänavu 50. aastapäeva.
1967. a veebruaris ei aimanud Patti Mansfield, et temast saab
üks esimesi Püha Vaimuga ristitud ja muudetud katoliiklasi tänapäeval.
Igaaastane laager toimus 17.―19. veebruaril 1967.
Laagri teemaks oli Püha Vaimu isik ja töö.
Kohalviibijad ei aimanud, et Ark & The Dove Keskuses toimuv
alustab Püha Vaimu liikumise,
mis õnnistab järgmised 50 aastat sadu miljoneid katoliiklikus maailmas.
See puudutas esimesena David Manganit, kui ta kuulas õpetust,
et Püha Vaim annab keeled ja dünamiidi sarnase väe.
Tema usuelu tundus jõuetu ja igav.
Kirjutasin märkmikku: "Tahan kuulda kedagi keeltes rääkimas - mind."
Mangan sai vastuse, kui otsis üksinda Issandat
Ülemises toa kabelis, kus nüüd on kümneid ülistajaid.
Jumala ligiolu oli nii tugev, et seda oleks võinud noaga lõigata.
See oli mu senise elu võimsaim kogemus.
Tundus nagu mu kehas oleks plahvatused. Elektrilaengute tulv.
Olin unustanud, mida olin dünamiidi suhtes palunud.
Ta hakkas keeltes rääkima.
Ta küsis laagri juhtidelt, kas see on võimalik.
Nad ütlesid: "Kogemus on tõeline. Paljud pühakud on sama kogenud."
Mõtlesin: "Ma ei ole pühak". Aga loomulikult on see kõigi jaoks.
Peagi täitis Püha Vaim Patty taevaliku rõõmu ja armastusega.
Ta tahtis, et seda kogeksid teisedki. Kabelisse tuli kümmekond inimest.
Põlvitasime. Mõned nutsid. Mõned naersid rõõmust.
Kogesin koos mõnede teistega nagu kehad oleksid tules.
Käed ja käevarred kihelesid.
David ja teised tahtsid ülistada, kuid suust ei tulnud inglise keelt.
Mansfield hakkas keeltes rääkima. Temagi kõhkles alguses.
Jumal kinnitas teda Mangani kaudu.
David hakkas palvetama prantsuse keeles. See oli ainus, mida tundsin.
Ütlesin talle hiljem: "Ma ei teadnud, et prantsuse keelt oskad."
Ta vastas: "Ma ei oskagi."
Keeled huvitasid üht keeleteadlast. Ta käskis Davidil palvetada.
Ta ütles, et rääkisin iidset prantsuse keelt,
mida maailmas enam ei räägitud.
David palvetas edasi.
"Nüüd räägid araabia keelt."
Olin vapustatud. Oskasin veel vähem araabia kui prantsuse keelt,
tegelikult ei kumbagi.
Järgmistel kuudel ja aastatel levis liikumise maine
kogu maailmas isegi üle kirikkondlike piiride.
Püha Vaimu võidmine levis siit miljonitele ja kümnetele miljonitele.
Püha Vaimu ristitud katoliiklased ja teised kogunesid oikumeeniliselt.
Erimeelsused sulasid. Tähtis oli vaid üksmeel Püha Vaimus.
Mark Nehrbas ja Darrell Wentworth käivad oikumeenilistel koosolekutel.
Kuigi meie pühapäevased teenistused on erinevad,
tunnistan Kristuse tööd, mis on meis mõlemas ühesugune.
Las teoloogid selgitavad seda segadust.
Protestantidel, nelipühilastel, evangveelsetel ja meil
on uus, elav usk Vaimus, isiklik suhe Kristusega.
Paljud müürid on kadunud.
Wentworth meenutab Jeesuse sõnu: maailm näeb meie ühtsust.
Mida rohkem kristlaste seas lahkmeelt on,
seda vähem usub maailm, et Jeesus on Jumala Poeg.
Ta usub, et Püha Vaimu ristimine võib anda kristlastele üksmeele
ja ka väe olla Jumala tunnistaja.
Jeesuse tegude tegemine, Isa Jumala armastusest rääkimine
kõigile, kes seda vajavad. Ja seda vajavad kõik.
Karismaatiline uuendusliikumine pole emakiriku hüljatud kõrvalharu.
Paavst Franciscus julgustab seda ja on kutsunud seda kirikut õnnistama.
Mansfield rääkis paavstiga.
Ta kutsub karismaatilist uuendusliikumist "armu hoovuseks".
Paul Strand, The Ark & The Dove, Pennsylvania
Aitäh, Paul. Ütlesin varem ekslikult,
et karismaatilisi katoliiklasi on 120. Neid on ikka 120 miljonit.
Hea tähelepanek. Järgmiseks -
Nende visiooniks on õnnistada Aasia riike.
Nad kogunevad igal aastal Jumala tegusid tähistama
ja paluma Temalt suuremaid asju. Raport hetke pärast.
Need on printsiibid kogu maailmale. Nagu näiteks gravitatsioon.
Sellised on ka Jumala kuningriigi printsiibid.
Kuningriigis on kõike, mida tahame - tervist, rahalist õnnistust,
abieluõnne ja edu töös.
Ennekõike on seal juurdepääs Jumalale.
Kuidas me sinna jõuame?
Telli õpetussari The Secret Kingdom ja The Law of Expectation.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Poliitiline korrektsus tahab Inglismaal evangeeliumi vaigistada.
Üks kristlike telesaadete tootja võitleb selle vastu kampaaniaga,
mis levitab Jeesuse sõnu terves Londonis.
Jätkab Peter Wooding.
Briti kristliku televõrgu rajaja leiutas unikaalse viisi
levitada Londoni bussikülgedel Jeesuse tuntud tsitaate.
Howard Condor Revelation TVst selgitab, kuidas sai Jumalalt visiooni
quotejesus.com kampaania kohta.
Issand õhutas panema Jeesuse sõnu Londoni bussikülgedele.
Meil on netileht, bussid on broneeritud ja see on meil teine kampaania.
Videol quotejesus.com netilehel ütleb muusikuna alustanud Condor,
et Jumal rakendas tema varasema eneseupitamise Jeesust reklaamima.
Nägin oma silmadega, kuidas bände ja esinejaid jultunult turustati.
Kui kristlaseks sain, hakkasin asju uues valguses nägema.
Suunasin sama energia ja kire endast suuremasse eesmärki.
Condori sõnul seljatas ta kampaania vältel mitmeid väljakutseid.
Ta usub, et see mõjutab tuhandeid.
Londonis käib 17,5 miljonit inimest. Elanikke on 8-9 miljonit.
Londonis käib iga päev tööl pool miljonit inimest või rohkemgi.
Paljud loevad alateadlikult piiblitekste
ja Jeesuse sõnu.
Siin on üks: "Saad minuga paradiisis olema."
Milline on kampaania tulevik?
Usun, et "quotejesus"
ei piirdu üksnes Londoniga. See levib kogu riiki.
Usun, et see võib muutuda ülemaailmseks.
Piisab, et miljonid kristlased meie ümber kaasa lööksid.
Mitte üksnes bussidega, vaid viiksid Jeesuse sõnu meie põlvkonnale.
Poliitiline korrektsus püüab Suurbritannias kristlasi vaigistada.
Loodetakse, et Jeesuse sõnade avalik näitamine
omab tähtsat rolli inimeste teel Kristuse usu suunas.
Peter Wooding, London, Inglismaa
Aasias aga korraldab CBN Indonesia igal aastal
nn Pühendumispühapäeva. See on pidu, mis kogub meie juhid
Kagu-Aasiast ja Koreast tänama möödunud aasta edu eest
ja otsima juhatust tulevale aastale.
Aasia korrespondent Lucille Talusan toob tervisi tänavuselt kogunemiselt.
Iga aasta alguses kogunevad CBN-i juhid Myanmarist, Vietnamist,
Koreast, Malaisiast, Taist, Kambodžast ja Indoneesiast
Pühendumispäevale Jumala ustavust tähistama.
Nad otsivad juhtimist tööle ja pühenduvad teenima.
Olen CBN-i Keskuses Indoneesias. On hämmastav,
kuidas neist ruumidest Jumala tööd teistesse maadesse laiendatakse.
CBN Indonesia alustas 1998. a.
Alles 2012. a avas see usus esinduse väljaspool Indoneesiat.
Esimene riik oli Myanmar, mis toona demokratiseeruma hakkas.
Nüüd on CBN-i töö Myanmaris fantastiline.
Meie eesmärgiks on suur roll selles inspireerivas töös,
mida Jumal teeb avatuse ja demokraatia ajastul Myanmaris.
CBN Indonesia Myanmari töö eest vastutava Sandi Baratha sõnul
keskendub töö perede kooshoidmisele.
Nad aitavad leski ja õpetavad lastele Piibli väärtusi.
Saime võimsaid tunnistusi, kuidas Superraamat muudab laste elu.
Üks 10-aastane tüdruk
oli varem alati sõbrale vihane,
kuna see kiusas teda pidevalt.
Kui ta Superraamatut vaatas, andis ta sõbrale andeks
ja tõi ta pühapäevakooli.
CBN on meil Jumala kingitus.
Peame seda ära kasutama, et meie rahvas saaks õnnistatud.
Et nad saaksid Jeesuse armastuse, pääste ja igavese elu.
Koreas on Superraamat hinnaline kingitus eriti kogudustele,
kel pole raha lastekirikut korraldada.
Koreas on ca 70 000 kogudust.
Neist 48 protsendil pole üllatuslikult pühapäevakooli.
Superraamat on Koreale hea uudis, kuna see aitab kogudusi,
kellel pole raha lastekiriku tööks. Superraamat on tasuta.
Lisaks humanitaarabitööle ja raadiokampaaniale
valmistab CBN Vietnam 350 kogudust
Superraamatu avaldamiseks vietnami keeles.
Vietnami töö juhi Phuc Truongi sõnul kinnitab ja julgustab pidu igal aastal.
On vägev, et tuleme kokku
ülistama Jumalat, pidutsema, ehitama
ja unistama oma riikide tuleviku eest.
Idee on selles, et Jumal armastab kõiki rahvaid.
Usun, et Jumal võiab CBN-i kõikjal, kus see maailma päästet taotleb.
Lucille Talusan, Jakarta
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus sisaldab mänge, videoid
vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Norma McCorvey, paremini tuntud nime all Jane Roe
USAs abordi seadustanud kohtuasjas Roe vs. Wade
suri 18. veebruaril 69-aastasena.
Kui Ülemkohus 1973. a juhtumit käsitles, oli ta 22 ja rase.
Hiljem ta kahetses oma rolli. Temast sai kristlane ja elu kaitsja.
CBN Newsi 1998. a intervjuus rääkis ta oma uuest naistetööst.
Issand kutsus mind rääkima naistega lootuses,
et rahva seas on kasvõi üks
kelle meelt ma võiksin muuta.
McCorvey tegutses ülejäänud elu elu kaitsva aktivistina
ja julgustas teisigi võitlema.
Uudised räägivad tihti abordilahinguist
Täna aga räägime loo, mida te mujal ei näe.
See on kartlikust noorest tailannast, kes valis elu.
Mint on nüüd üksikema, kes armastab oma poega.
Ta peaaegu kaotas emakssaamise rõõmu,
kuni appi tuli CBN'i programm Orphan's Promise.
Kui 20-aastane Mint oma last vaatab, suudab ta vaid naeratada.
Kui hommikuti ärkan, vaatan Kimi. Naeratame ja musitame.
Olen tõeliselt õnnelik.
Mint salvestas möödunud aastal Kimi kasvu fotode ja videotega.
Peaaegu poleks seda juhtunud,
kuna tädi sundis teda aborti tegema.
Kartsin väga. Vanemad ei teadnud, et rase olen.
Ma ei saanud lapsekasvatamisest mõeldagi.
Siis kohtus Mint inimesi teenistusest, keda toetab CBN'i Orphan's Promise.
Andsime talle peavarju.
Aitasime tal lapse alles jätta.
Perenaisest sai mulle nagu oma ema. Sain talle oma muredest rääkida.
Ta armastas mind kui oma tütart.
Tänu saadud toele ja armastusele palvetas Mint päästepalve
ja otsustas poja üles kasvatada.
Otsustasin uskuda Jeesusesse. Ta on tõeline ja Ta aitab mind.
Orphan's Promise õpetas Minti elatise teenimiseks õmblema.
Mint alustas äri, kui talle uue õmblusmasina andsime.
Nüüd õmblen riideid.
Ma ka parandan riideid.
Nüüd suudan meid ära toita ja meie eest hoolitseda.
Mint suutis hiljuti oma korterisse kolida.
Mu elu on nüüd parem. Mul on töö ja suudan meid ära elatada.
Aitäh, Orphan's Promise, et aitasite mul meeldivat tööd leida.
Aitäh, et saan oma pojaga aega veeta.
Üks päästetud elu. - Armas beebi.
Orphan's Promise teeb head tööd.
See on tänaseks kõik. - Küll läks kiiresti!
Järgmise nädalani! Kohtumiseni! Jumal õnnistagu teid!
Tõlge: Monika Jaaguri